רפואה סינית

יותר מחמשת אלפים שנה הרפואה הסינית מוכרת לאנושות, שנים רבות נשמרה בסוד במזרח ורק בשנים האחרונות יצאה את גבולות סין למערב .

ישנן סברות רבות כיצד הסינים קיבלו את הידע הזה הסברה המוצקה והמקובלת ביותר היא שהגיע מלך ממקום רחוק מעבר לים ולימד אותם את רפואת העולם הזה , הסברה הזו מקבילה למה שכתוב בתורת ישראל שאברהם אבינו שלח את בני העבדים והפילגשים קדמה אחרי שנתן להם את מתנות הטומאה כפי שרשי מפרש מתנות העולם הזה .


במשך השנים הלימוד של הרפואה הסינית עבר מאב לבן לכל כפר היה את הרופא שלו שהיה אחראי של בריאות הגוף ונפש המטופלים.

 בעבר הרחוק בסין האדם היה מטופל לאורך כל השנה ולא רק בזמן מחלה כך היה יכול האדם לשמור על איזון לאורך כל השנה - מה שנקרא אצלנו היום רפואה מונעת.. 

הרפואה הסינית מלמדת את האדם אורח חיים נכון, תזונה נכונה והתעמלות סינית ( טאי צ'י  וצ'י קונג ) ,

 כאשר המטופל היה חולה המטפל השתמש בכוסות רוח  הקזת דם ובצמחי מרפא שונים חלקם ניתנו בשתיה חלקם העלו עשן שהיה צריך לשאוף לריאות ,  עד  לדיקור הגוף בחלקי עצמות קטנות ודקות שהפכו היום למחטים הסיניים.
חולה אשר הגיע לרופא לא שילם לו כלל וכלל משום שהרופא כשל בתפקידו, החולה היה מבקר כל השנה את הרופא ומשלם לו רק כאשר היה בריא.

אחד הבסיסים לרפואה הסינית הוא שהאדם הוא מיקרוקוסמוס של המקרוקוסמוס כלומר הוא מושפע מכל התהליכים הקיימים בטבע, ממחזוריות היום והלילה ממחזוריות העונות, האדם הוא חלק מהטבע והוא משפיע ומושפע ממנו.
בגוף האדם ישנם 12 מרדיאנים או מסלולי אנרגיה כל מרידיאן מחובר לאיבר אותו הוא מייצג המרידיאנים הינם רשת מסועפת של ערוצי אנרגיה, החוצים את הגוף לאורך ולרוחב, ואשר בהם זורמת אנרגית החיים - הצ'י- אנרגיה זאת יוצרת חיים, מרפאה, מגינה על הגוף מפני השפעות חיצוניות שליליות, בעלת יכולת הנעה ואחראית לתנועת השרירים בגוף, ולזרימת הדם. 
כאשר יש חוסר או עודף בצ'י, זרימת האנרגיה משתבשת, והתוצאה היא מחלה .


 שיטות האבחון של הרפואה הסינית מגוונות מאוד בגוף האדם ישנם אזורים שהם מיקרוקוסמוס של הגוף כולו למשל  בכף היד או הרגל נראה מפה של כל הגוף דרכה נוכל לאבחן איפה הבעיה נמצאת ומה מקורה .

האבחון של המטפל נעשה ע"י הסתכלות ובדיקה של הלשון , גלגל העין, בטן ,גב, עמוד השדרה , וכמובן דופק הדופק הוא כלי האבחון העתיק ביותר והעמוק ביותר הדופן הוא הפה של הגוף... ניתן לשמוע דרכו את המצב הפיזי ורגשי של כל אברי הגוף . 

בטיפול ברפואה הסינית המטפל משתמש בדיקור ,טכניקות מגע שונות כמו רפלקסולוגיה סינית שיאצו טווינה  בצמחי מרפא בשימוש חיצוני או פנימי , בשינוי תזונה המתאימה לכל אדם באופן אישי ,והתאמת אורך חיים נכון . 

אז מהו סודה של המחט הסינית? איך ייתכן שדקירה עדינה וכמעט לא מורגשת, שאינה מחדירה לגוף תרופות או חומרים אחרים, מצליחה במקום שבו נכשלת לעתים הרפואה המודרנית? . 
הדיקור הסיני מתבצע על נקודות שנמצאות על ערוצי האנרגיה לכל נקודה מיקום ספציפי ותפקודים המיוחדים רק לה , הדיקור בנקודות אלו משנה את המצב האנרגטי של הגוף וכך עוזר בטיפול ומניעה של מחלות.
 אופן הפעולה של הדיקור  דומה למנגנון הפעולה של טכניקות המגע למעט אספקטים חשובים נוספים הכלולים בכל שימוש במחטים סיניות כגון השפעה אלקטרומגנטית, עצבית, והורמונאלית. 

הדיקור משחרר אנדורפינים, חומרים נוגדי כאב מייצור עצמי של הגוף, המפחיתים כאב מסייעים גם במיתון התהליך הדלקתי.

על ידי סטימולציה - גירוי האזור והעצבוב סביבו מעודד הדיקור זרימה של דם ונוזלי לימפה באזור, זרם הדם וזרם הלימפה מכילים תאי דם אדומים, תאי מערכת חיסון, ויטמינים, מינרלים, נוזלים וחומרי הזנה נוספים.

 על ידי המרצת הדם אנו מעודדים הזנה של הרקמות בחמצן, ויטמינים, מינרלים וחומרי הזנה נוספים.

 על ידי המרצת זרם הלימפה מעודדים החלמה וריפוי של זיהום ודלקת ע"י המערכת החיסונית ופינוי רעלים והזנת נוזלים בין תאיים ע"י זרימת הלימפה. המצאות המחטים באזור גורמת לגירוי עצבי מקומי של הרקמות ומעודדת את המנגנונים הטבעיים של הגוף לרפא עצמו. 
המאמר הזה נגע רק בטיפה אחת מכל  ים  הידע העצום  שיש לרפואה הסינית  , ננסה להעשיר את כולם בפעמים הבאות בעוד נושאים הקשורים לרפואה טבעית נשמח לענות על שאלות ולשמוע תגובות במייל או בפורום רפואה מהטבע של ערוץ 7 .

[image: image2.emf]